ପାଠ 3
ପାପ ଜଗତରେ ପ୍ରବେଶ କଲା
ଶିକ୍ଷକ ନିର୍ଦ୍ଦେଶିକା  ·  ସୁସମାଚାର ରବିବାର ବିଦ୍ୟାଳୟ ପାଠ
	ଚିତ୍ର
	4

	ଉଦ୍ଦେଶ୍ୟ
	ଏହା ଶିଖାଇବା ଯେ ଆଦମ ଓ ହବା ଈଶ୍ୱରଙ୍କ ଅବାଧ୍ୟ ହେବାରୁ ପାପ ଜଗତକୁ ଆସିଲା।

	ଶିକ୍ଷକଙ୍କ ପ୍ରସ୍ତୁତି
	ପାଠ ପ୍ରସ୍ତୁତ କରିବାରେ ସାହାଯ୍ୟ କରିବାକୁ ଈଶ୍ୱରଙ୍କୁ ମାଗନ୍ତୁ। ତା'ପରେ ଆଦି ପୁସ୍ତକ 3:1-24 ଓ ପାଠ ଯୋଜନା ପଢ଼ନ୍ତୁ ଓ ଅଧ୍ୟୟନ କରନ୍ତୁ। ପାଠ ଆରମ୍ଭ କରିବା ପାଇଁ ବ୍ୟବହାର କରିବାକୁ କୁଇଜ୍ ପ୍ରସ୍ତୁତ କରନ୍ତୁ।

	ମୁଖସ୍ଥ ପଦ
	ରୋମୀୟ 5:12
ଗୋଟିଏ ମନୁଷ୍ୟ ଦ୍ୱାରା ପାପ ଜଗତକୁ ଆସିଲା ଓ ତାହାର ପାପ ମୃତ୍ୟୁକୁ ସାଙ୍ଗରେ ଆଣିଲା। ଫଳସ୍ୱରୂପ ମୃତ୍ୟୁ ସମଗ୍ର ମାନବ ଜାତିକି ବ୍ୟାପିଗଲା କାରଣ ସମସ୍ତେ ପାପ କରିଛନ୍ତି।



ପାଠ ଯୋଜନା
ଭୂମିକା
ଆପଣଙ୍କ ଶ୍ରେଣୀ ସହ ଏହିପରି ଏକ କୁଇଜ୍ ବ୍ୟବହାର କରନ୍ତୁ। ଶିକ୍ଷକ କୁହନ୍ତି, “ମୁଁ କିଏ ସାଜିଛି ଅନୁମାନ କର।”
କ) “ମୁଁ ଜଣେ ପୁରୁଷ, ଈଶ୍ୱର ମୋତେ ସୃଷ୍ଟି କରି ଏକ ସୁନ୍ଦର ବଗିଚାରେ ରଖିଲେ।”
ଉତ୍ତର - ଆଦମ।
ଖ) “ମୁଁ ଜଣେ ସ୍ତ୍ରୀ। ମୁଁ ଆଦମଙ୍କ ପତ୍ନୀ। ଈଶ୍ୱର ମୋତେ ଆଦମଙ୍କ ପଞ୍ଜରାରୁ ସୃଷ୍ଟି କଲେ।”
ଉତ୍ତର - ହବା।
ଏହା ଗତ ସପ୍ତାହର ପାଠର ପୁନରାବଲୋକନ।
ମୁଖସ୍ଥ ପଦ ଆଦି ପୁସ୍ତକ 1:1 ଓ 27 ମଧ୍ୟ ପୁନରାବଲୋକନ କରନ୍ତୁ।
ପାଠର ମୁଖ୍ୟ ବିଷୟ
ଆଦି ପୁସ୍ତକ 3 ର କାହାଣୀ ନିଜ ଭାଷାରେ କୁହନ୍ତୁ। କାହାଣୀର ପ୍ରତ୍ୟେକ ବ୍ୟକ୍ତିର ଭୂମିକାରେ ଅଭିନୟ କରନ୍ତୁ।
	1.ଶୟତାନ ସାପର ରୂପ ଧରି ହବାଙ୍କ ପାଖକୁ ଆସି କହିଲା, “ଈଶ୍ୱର କ'ଣ ପ୍ରକୃତରେ କହିଛନ୍ତି ଯେ ବଗିଚାର କୌଣସି ବୃକ୍ଷର ଫଳ ତୁମେମାନେ ଖାଇବ ନାହିଁ?” ପଦ 1।
	2.ହବା କହିଲେ, “ବଗିଚାର ମଝିରେ ଥିବା ବୃକ୍ଷକୁ ଛାଡ଼ି ଆମେ ଅନ୍ୟ ସବୁ ଫଳ ଖାଇପାରୁ। ଯଦି ଆମେ ତାହା ଖାଉ ତେବେ ମରିବୁ।” ପଦ 2 ଓ 3।
	3.ଶୟତାନ କହିଲା, “ତୁମେମାନେ ମରିବ ନାହିଁ। ତାହା ଖାଇଲେ ତୁମେମାନେ ଈଶ୍ୱରଙ୍କ ପରି ହେବ।” ପଦ 4
	4.ହବା ସେହି ଫଳକୁ ଦେଖିଲେ। ସେ ତାହା ଖାଇଲେ ଓ ଆଦମଙ୍କୁ ମଧ୍ୟ କିଛି ଦେଲେ। ପଦ 6 ଓ 7
	5.ଆଦମ ଓ ହବା ଈଶ୍ୱରଙ୍କର ଅବାଧ୍ୟ ହୋଇଥିଲେ। ସେମାନେ ଈଶ୍ୱରଙ୍କଠାରୁ ଲୁଚିଗଲେ। ପଦ 8-13। ଆଦମ ହବାଙ୍କୁ ଦୋଷ ଦେଲେ ଓ ହବା ସାପକୁ ବା ଶୟତାନକୁ ଦୋଷ ଦେଲେ। ଘରେ କେହି ଅନ୍ୟକୁ ଦୋଷ ଦେଉଥିବାର ଏକ ଉଦାହରଣ ଦିଅନ୍ତୁ। ପଦ 12
	6.ଚିତ୍ର 4 ଦେଖାନ୍ତୁ।
ଏ ବିଷୟରେ ପ୍ରଶ୍ନ ପଚାରନ୍ତୁ। ପିଲାମାନେ ପାଠ ବୁଝିଛନ୍ତି କି ନାହିଁ ତାହା ଏଥିରୁ ଜଣାପଡ଼ିବ। ଆଦମ ଓ ହବାଙ୍କୁ ବଗିଚାରୁ ବାହାର କରିଦିଆଗଲା ପଦ 23। ଈଶ୍ୱର ସେମାନଙ୍କୁ ସେଠାରେ ରହିବାକୁ ଦେଇପାରିଲେ ନାହିଁ ପଦ 22।
ପୁନରାବଲୋକନ
ଆଦମ ଓ ହବାଙ୍କ ଜୀବନରେ, ଆମ ଜୀବନରେ ଓ ଜଗତରେ ପାପର ଦୁଃଖଦ ପରିଣାମ ଉପରେ ଗୁରୁତ୍ୱ ଦେଇ ପାଠକୁ ସଂକ୍ଷେପରେ ଦୁହରାନ୍ତୁ (କିନ୍ତୁ ଈଶ୍ୱର ନିଜ ପ୍ରେମରେ ଆମ ପାପ ସମସ୍ୟାର ଉତ୍ତର ରଖିଛନ୍ତି)।
ପାଠ ପ୍ରତି ଆମର ପ୍ରତିକ୍ରିୟା
ଈଶ୍ୱରଙ୍କ ଅବାଧ୍ୟ ହେବାକୁ ପାପ କୁହାଯାଏ। ଆଦମ ଓ ହବାଙ୍କ ପରି ଆମେ ସମସ୍ତେ ଈଶ୍ୱରଙ୍କ ଅବାଧ୍ୟ ହୁଅନ୍ତି। କିଛି ଉଦାହରଣ ଦିଅନ୍ତୁ। ପିଲାମାନଙ୍କୁ ଉଦାହରଣ ଦେବାକୁ କୁହନ୍ତୁ। ପାଠର ଏହି ଅଂଶକୁ ଉପଦେଶ ଭଳି କରନ୍ତୁ ନାହିଁ!
ମୁଖସ୍ଥ ପଦ ଶିଖାନ୍ତୁ
ସାଧାରଣ ଟିପ୍ପଣୀ
ରବିବାର ବିଦ୍ୟାଳୟ ସମୟରେ ଥରକେ 2 କି 3 ଟି ମୁଖସ୍ଥ ପଦର ଏକ ଗୋଷ୍ଠୀ ପୁନରାବଲୋକନ କରିବା ପାଇଁ ଏକ ସ୍ଥାନ ରଖିବା ଭଲ ଅଭ୍ୟାସ। ଯାହା ବାରମ୍ବାର ପୁନରାବଲୋକନ ହୁଏ ନାହିଁ ତାହା ଶୀଘ୍ର ଭୁଲିଯିବାକୁ ପଡ଼େ।
ପାଠ 3 – ପାପ ଜଗତରେ ପ୍ରବେଶ କଲା	ପୃଷ୍ଠା 




